
 Z A P I S N I K
22. sjednice Vijeća Mjesnog odbora Donja Dubrava
održane 17. veljače 2023.
u sjedištu Mjesnog odbora Donja Dubrava, Vrpoljska 10
s početkom u 17,30 sati
NAZOČNI ČLANOVI VIJEĆA: Hrvoje Sekušak, Dorotea Šafranić, Gordana Marković, Vladimir Matić, Igor Salopek i Marija Margetić.
NENAZOČNI ČLANOVI VIJEĆA: Nikola Glasnović.
OSTALI NAZOČNI: Silvestar Smrekar - stručni referent za rad tijela mjesne samouprave.

Predsjedava Vladimir Matić, predsjednik Vijeća.

Zapisnik vodi Silvestar Smrekar, stručni referent za rad tijela mjesne samouprave.


Predsjednik konstatira da je nazočno 6 od ukupno 7 članova Vijeća, što znači da Vijeće može pravovaljano odlučivati, te otvara 22. sjednicu Vijeća Mjesnog odbora.

Bez rasprave, Vijeće prihvaća tekst zapisnika 21. sjednice Vijeća, održane 20. siječnja 2023., bez izmjena.
Hrvoje Sekušak predlaže dodatnu točku dnevnog reda: „Postava cestovnih izbočina u Kapelskoj ulici“.
Vijeće jednoglasno prihvaća dodatnu točku dnevnog reda.


Na prijedlog predsjednika Vijeće jednoglasno utvrđuje
DNEVNI RED:
1. Prijedlog financijskog plana Mjesnog odbora Donja Dubrava za 2023.;

2. Prijedlog izmjene Odluke o osnivanju mjesnih odbora-donošenje zaključka;
3. Devastacija okoliša (sječa stabala) na lokaciji Ulica kneza Branimira i Štefanovečka cesta-donošenje zaključka;
4. Prijedlog promjene regulacije prometa (Štefanovečka cesta-Kanarinska ulica)-donošenje zaključka;

5. Prijedlog promjene rasporeda odvoza miješanog komunalnog otpada za područje MO Donja Dubrava-donošenje zaključka;

6. Prijedlog postave cestovnih izbočina u Kapelskoj ulici-donošenje zaključka;
7. Aktualna komunalna problematika;

8. Pitanja, prijedlozi i obavijesti.

Ad 1. Prijedlog financijskog plana Mjesnog Odbora Donja Dubrava za 2023.
Članovi Vijeća primili su pisani materijal uz poziv.
Bez rasprave Vijeće jednoglasno donosi
FINANCIJSKI PLAN

Mjesnog Odbora Donja Dubrava
za 2023.

Članak 1.

Financijski plan Mjesnog odbora Donja Dubrava za 2023. (dalje u tekstu: Plan) sastoji se od:

PRIHODA:








112.950,00 EUR
RASHODA:








112.950,00 EUR
	Članak 2.

	Prihodi i rashodi iz članka 1. Plana su:

	A) PRIHODI

	KONTO
	NAZIV KONTA
	IZNOS

	PRIHODI MJESNOG ODBORA UKUPNO
	112.950,00

	6711
	PRIHODI ZA FINANCIRANJE RASHODA POSLOVANJA
	112.950,00

	B) RASHODI

	KONTO
	NAZIV KONTA
	IZNOS

	RASHODI MJESNOG ODBORA UKUPNO
	112.950,00

	Izvor 1.1. OPĆI PRIHODI I PRIMICI
	13.260,00

	3291
	NAKNADE ČLANOVIMA VIJEĆA MJESNOG ODBORA
	11.950,00

	3299
	OSTALI NESPOMENUTI RASHODI POSLOVANJA MJESNOG ODBORA
	1.310,00

	Izvor 4.1. PRIHOD OD KOMUNALNE NAKNADE
	99.690,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	99.690,00

	 
	ODRŽAVANJE JAVNIH ZELENIH POVRŠINA
	45.780,00

	 
	ODRŽAVANJE NERAZVRSTANIH CESTA
	53.910,00


Članak 3.

Naredbodavac za izvršenje Plana je Pročelnik Gradskog ureda za mjesnu samoupravu, civilnu zaštitu i sigurnost.
Članak 4.

Plan će biti objavljen na oglasnoj ploči u sjedištu Mjesnog odbora.

Ad 2. Prijedlog izmjene Odluke o osnivanju mjesnih odbora.

U raspravi sudjeluju: Dorotea Šafranić, Hrvoje Sekušak, Gordana Marković, Vladimir Matić, Igor Salopek i Marija Margetić.

Vijeće jednoglasno donosi

ZAKLJUČAK

o prijedlogu izmjene Odluke o osnivanju mjesnih odbora

1. Razmotrena je inicijativa za spajanjem više mjesnih odbora u jedan mjesni odbor te se ista i podržava.
2. Predlaže se da se kod spajanja više mjesnih odbora u jedan mjesni odbor vodi računa o površini i broju stanovnika.

3. Ovaj Zaključak dostavlja se Vijeću Gradske četvrti Donja Dubrava na daljnje postupanje.

Ad 3. Devastacija okoliša (sječa stabala) na lokaciji Ulica kneza Branimira i Štefanovečka cesta.

U raspravi sudjeluju: Gordana Marković, Hrvoje Sekušak, Dorotea Šafranić, Vladimir Matić, Igor Salopek i Marija Margetić.

Vijeće jednoglasno donosi

Z A K LJ U Č A K

o devastaciji okoliša (sječa stabala)
 na lokaciji Ulica kneza Branimira i Štefanovečka cesta
1. Na lokaciji Ulica kneza Branimira i Štefanovečka cesta izvršena je devastacija drveća od nepoznatih počinitelja kako bi se bolje uočavala  reklama u blizini.
2. Predlaže se Vijeću Gradske Četvrti Donja Dubrava da zatraži od komunalnog redarstva i Zagrebačkog holdinga podružnice „Zrinjevac“ očitovanje o istom.
3. Ovaj se Zaključak dostavlja Vijeću Gradske četvrti Donja Dubrava na daljnje postupanje.  
Ad 4. Prijedlog promjene regulacije prometa (Štefanovečka cesta-Kanarinska ulica).


U raspravi sudjeluju: Gordana Marković, Hrvoje Sekušak, Dorotea Šafranić, Vladimir Matić, Igor Salopek i Marija Margetić.

Vijeće jednoglasno donosi

Z A K LJ U Č A K

o prijedlogu promjene regulacije prometa

 (Štefanovečka cesta-Kanarinska ulica)
1. Predlaže se da se na spoju Kanarinske ulice i Štefanovećke ceste prometni znak „Nailazak na prometnicu s prednošću prolaza“ zamijeni  s prometnim znakom „STOP“ te da se između istočne strane Kanarinske ulice i zapadne strane Štefanovečke ceste iscrta pješački prijelaz.
2. Ovaj se Zaključak dostavlja Vijeću Gradske četvrti Donja Dubrava na daljnje postupanje.  
Ad 5. Prijedlog promjene rasporeda odvoza miješanog komunalnog otpada za područje MO Donja Dubrava.

U raspravi sudjeluju: Gordana Marković, Hrvoje Sekušak, Dorotea Šafranić, Vladimir Matić, Igor Salopek i Marija Margetić.


Vijeće jednoglasno donosi

Z A K LJ U Č A K

o prijedlogu promjene rasporeda odvoza miješanog komunalnog otpada
 za područje MO Donja Dubrava
1. Predlaže se da se komunalni otpad odvozi iza 8.00 sati ujutro da se ne bi narušavala kvalitete stanovanja (buka).
2. Predlaže se da Zagrebački holding podružnica „Čistoća“, ako je u mogućnosti, udovolji navedenom zahtjevu.
3. Ovaj Zaključak dostavlja se Vijeću Gradske četvrti Donja Dubrava na daljnje postupanje.  
Ad 6. Prijedlog postave cestovnih izbočina u Kapelskoj ulici.


U raspravi sudjeluju: Gordana Marković, Hrvoje Sekušak, Dorotea Šafranić, Vladimir Matić, Igor Salopek i Marija Margetić.


Vijeće jednoglasno donosi

Z A K LJ U Č A K

o prijedlogu postave cestovnih izbočina u Kapelskoj ulici

1. Razmotren je zahtjev Rajka Frtalića, Kapelska 4, za postavom cestovnih izbočina za smirivanje prometa na lokaciji Kapelska ulica kod kbr. 1 i 5.

2. Utvrđuje se da je za postavljanje uspornika prometa zadana procedura koja se  

   mora provesti. Potrebno je izvršiti anketu kako bi se dobila suglasnost   

   stanara ulice koji stanuju neposredno u blizini mjesta na kojem se traži postavljanje   

   prometne opreme. Nakon provedene ankete stanara (koju provode članovi  

   Vijeća zajedno s predstavnikom stanara) bit će donijet zaključak o predmetnom 
   zahtjevu.

3. Ovaj Zaključak dostavlja se podnositelju zahtjeva Rajku Frtaliću na znanje.

Ad 7.  Aktualna komunalna problematika.

Nije bilo javljanja za riječ po ovoj točki dnevnog reda.

Ad 8. Pitanja, prijedlozi i obavijesti.
Budući da se više nitko nije javio za riječ predsjednik zatvara točku dnevnog reda, te 
zaključuje sjednicu.  

Dovršeno u 18h i17min.
KLASA: 024-08/23-003/381
URBROJ: 251-13-11-4/002-23-2
Zagreb, 17. veljače 2023.

Zapisnik sastavio: 
Silvestar Smrekar

                                  Vijeća Mjesnog odbora

     Vladimir Matić
